b'\n_START_ARTICLE_\nRio (album)\n_START_SECTION_\nSnimanje i datumi objave\n_START_PARAGRAPH_\nPrva pjesma snimljena za album Rio bila je "My Own Way", napisana i snimana u listopadu 1981. godine, i objavljena kao singl ve\xc4\x87 u studenom 1981. godine. Ostali materijal za album sniman je u prvim mjesecima 1982. godine, u studiju Air Studios u Londonu, s producentom i in\xc5\xbeenjerom zvuka Colinom Thurstonom. "My Own Way" ponovno je snimana za album te se uvelike razlikuje od singla iz 1981. godine._NEWLINE_Drugi singl s albuma, "Hungry Like the Wolf", objavljen je u Ujedninjenom Kraljevstvu 4. svibnja 1982. godine. Dostigao je peto mjesto na ljestvicama 26. lipnja 1982. godine._NEWLINE_Album Rio, prvi put je u svijetu objavljen 10. svibnja 1982. godine, gdje je dostigao drugo mjesto na ljestvicama ve\xc4\x87 tre\xc4\x87i tjedan nakon objave. Ilustraciju na omotu albuma na prvenstvenom ljubi\xc4\x8dastom izdanju nacrtao je Patrick Nagel. Sami omot dizajnirao je Malcolm Garrett._NEWLINE_John Taylor preuzima zasluge za naslov. "[Bilo] je to ne\xc5\xa1to \xc5\xa1to sam bacio u mix," prisjetio se 2012. godine. Bio je naro\xc4\x8dito fasciniran s idejom o Brazilu, i  "Rio, je za mene, bio stenografija za uistinu strano, egzoti\xc4\x8dno, izobilje zemaljskih u\xc5\xbeitaka, proslava koja ne bi nikada prestala."_NEWLINE_Sastav je sam imao planove i ambicije za promociju. Ujedinili su se s redateljem Russellom Mulcahyjem (koji je re\xc5\xbeirao video za singl s istoimenog debitantskog albuma, "Planet Earth"), te su planirali objaviti video album s jedanaest najboljih pjesama Durana Durana s debitantskog prvog albuma i Ria. Sastav je otputovao u \xc5\xa0ri Lanku i Antigvu izme\xc4\x91u datuma za turneju kako bi snimili spotove za poznate pjesme s albuma "Rio", "Hungry Like the Wolf" i "Save a Prayer", kao i za manje poznate "Lonely in Your Nightmare" i "Night Boat" \xe2\x80\x94 video je kasnije postao zombiefest._NEWLINE_Dok su snimali video spotove, gitarist Andy Taylor dobio je tropski virus te je hospitaliziran na povratku za Englesku. Ovo je prisililo sastav da odgodi europsku turneju, te da diskografska ku\xc4\x87a odgodi objavu tre\xc4\x87eg singla dok sastav ne bude spreman za promoviranje._NEWLINE_"Save a Prayer" kona\xc4\x8dno je objavljen 9. kolovoza 1982. godine, te je dostigao drugo mjesto na ljestvicama Ujedinjenog Kraljevstva sredinom rujna 1982. godine. Dana 1. studenog 1982. godine singl "Rio" je objavljen. Dostigao je deveto mjesto na ljestvicama Ujedinjenog Kraljevstva u prosincu 1982. godine\n_START_SECTION_\nPo\xc4\x8dasti\n_START_PARAGRAPH_\nGodine 2000., Rio na\xc5\xa1ao se na 98. mjestu ljestvice  Q magazina "100 Najboljih britanskih albuma". Godine 2003., na\xc5\xa1ao se na 63. mjestu ljestvice "100 Najboljih albuma svih vremena" NME-a. Godine 2004., CMJ uvrstio ga je na prvo mjesto ljestvice "Top 20 najsviranijih albuma iz 1982. godine". Godine 2008., uvr\xc5\xa1ten je na 24. mjesto najboljih britanskih albuma na ljestvici HMV Q. Nalazi se na 95. mjestu Pitchforkove ljestvice najboljih albuma 80-ih, te se nalazi na listi "1001 albuma koje morate \xc4\x8duti prije no \xc5\xa1to umrete" iz travnja 2013. godine, Rio se nalazi na tre\xc4\x87em mjestu Radio BBC-ove ljestvice "100 najdra\xc5\xbeih albuma svih vremena."_NEWLINE_Tri desetlje\xc4\x87a kasnije, John Taylor i dalje dr\xc5\xbei album na visokom po\xc5\xa1tovanju. "Tekstovi na Riu je savr\xc5\xa1en, svaki. Essential Duran Duran," prisjetio se 2012. godine u svojim memoarima In the Pleasure Groove. Tako\xc4\x91er dr\xc5\xbei visoko po\xc5\xa1tovanje prema glazbenoj sr\xc4\x8danosti sastava. "Svaki od nas nastupa ... na apsolutnom maksimumu na\xc5\xa1ih talenata," napisao je. "Nema pravljenja. Svaki dio je promi\xc5\xa1ljen, razmotren, dio ve\xc4\x87e cjeline.'